# 2B9 Vasilek

El 2B9 Vasilek (Flor de blat de moro) era un morter - canó automàtic de 82 mm desenvolupat a la Unió Soviètica en 1967 i posada en servei en l'Exèrcit Roig en 1970. Estava basat en el morter automàtic F-82. Al contrari que altres morters convencionals, el 2B9 podia disparar en semiautomàtic o en automàtic, utilitzant carregadors de quatre projectils. Els projectils podien ser carregats tant per avantcàrrega o per retrocàrrega. Per culpa del seu carrutage, el 2B9 era més similar a una peça d'artilleria lleugera que a un morter convencional.
El 2B9 va ser utilitzat a l'Afganistan per les tropes soviètiques i encara està en ús per les unitats d'infanteria de la VDV russa. En el conflicte a l'Afganistan, les tropes soviètiques van comprovar la gran efectivitat i versatilitat d'aquesta arma.

## Història

En 1988, el 2B9 va ser utilitzat com a arma autopropulsada quan es va muntar en la part de darrere d'un vehicle de transport de personal blindat MT-LB.
Durant la Guerra Civil siriana, el 2B9M Vasilek va ser utilitzat per les Forces Armades Sirianes, les Unitats de Protecció Popular kurdes, i el grup islamista d'Ansar al-Sham. Més tard, el morter automàtic 2B9M va ser utilitzat en el Mont Chalma, en el districte de Kesab.
El 2B9 Vasilek va ser utilitzat per les Forces Armades Unides de Novorossiya, part de les forces separatistes de la Guerra al Donbàs, a les quals Rússia donava suport.

## Munició

El 2B9 es capaç de disparar projectils d'alt explosiu, alta penetració, de fum i bengales. Els projectils d'alta penetració pesaven 3,1 kg, tenien una carrega explosiva fe 75 grams, capaç de penetrar 100 mm de blindatge. Quan explotava el projectil, podia arribar a produir entre 400 i 600 fragments de metralla.

## Variants

* 2B9 Vasilek - Model bàsic
** 2B9M Vasilek - Versió més moderna introduïda en 1982, i adoptada en 1983.
* Tipus W99 - Un 2B9 Vasilek produït a la República Popular de la Xina, per Norinco.

## Operators
### Actuals usuaris

* Armènia
* Hongria
* Iraq - Utilitzats durant l'època de Saddam Hussein, usualment montats en MT-LB.
* Rússia
* República Àrab Siriana - Utilitzat per les forces governamentals i rebels en la Guerra Civil siriana.
* Ucraïna - Utilitzat per les forces governamentals i rebels en la Guerra al Donbàs.

### Antics usuaris

* Unió Soviètica - Va passar als seus estats successors.

## Referències

* ↑ «fmso.leavenworth.army.mil». Arxivat de l'original el 2011-11-05. [Consulta: 31 desembre 2017].
* ↑ «sill-www.army.mil». Arxivat de l'original el 2011-06-17. [Consulta: 31 desembre 2017].
* 1 2 3 «2B9M Vasilek automatic mortar in service with Ansar al-Sham in Syria – Armament Research Services» (en anglès britànic). [Consulta: 4 gener 2021].
* 1 2 How the "Cornflower" fires 13/11/14. Novorossia TV. 13 novembre 2014. Consultat 14 novembre 2014.
* ↑ Twitter video 14 gener 2017. Consultat 14 gener 2017.
* ↑ Leland Ness (ed.), Jane's Infantry Weapons 2007-2008, pp. 556-557, Surrey: Jane's Information Group, 2007
* ↑ Blasko, Dennis J. The Chinese Army Today: Tradition and Transformation for the 21st Century. Routledge, 2013, p. 140. ISBN 9781136519970.
* ↑ Vídeo of DPR militia using 2B9 Vasilek

## Enllaços externs

* www.janes.com